
A V I Z

asupra Proiectului de Lege pentru modificarea şi completarea art.88 din Legea nr.263/2010 privind sistemul unitar de pensii publice
În conformitate cu prevederile art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea şi completarea art.88 din Legea nr.263/2010 privind sistemul unitar de pensii publice, trimis cu adresa           nr. PL-x 584 din 15 decembrie 2014, înregistrat sub nr.4c-11/1260 din 16 decembrie 2014.
Senatul, în calitate de primă Cameră sesizată, a adoptat proiectul de lege în şedinţa din 9 decembrie 2014.

Potrivit dispoziţiilor art.75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională. 

În temeiul prevederilor art. 61 din Regulamentul Camerei Deputaţilor, republicat, cu modificări şi completări, Comisia a dezbătut proiectul de lege menţionat mai sus, în şedinţa din 10 februarie 2015.
Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ, transmis cu adresa nr. 538 din 8 mai 2014, punctul de vedere negativ transmis de Guvern cu adresa nr. 1397 din 17 iulie 2014, precum şi adresa Consiliului Economic şi Social, transmisă cu nr. 1013 din 22 aprilie 2014, prin care precizează că nu au fost îndeplinite condiţiile prevăzute de art. 42 alin. (1) din Regulamentul de organizare şi funcţionare al Consiliului Economic şi Social referitoare la prezenţa a minimum 5 membri pentru ca şedinţa să fie statutară. În cadrul comisiei de specialitate, membrul prezent la şedinţă a exprimat un punct de vedere în sensul avizării nefavorabile. Membrii plenului prezenţi la şedinţă şi-au exprimat punctele de vedere în sensul avizării nefavorabile.
În urma dezbaterilor, cu unanimitate de voturi, s-a hotărât avizarea negativă a proiectului de lege.

Iniţiativa legislativă  face parte din categoria legilor organice.

